62018CO0690_INF
Rješenje Suda (sedmo vijeće) od 6. svibnja 2021. –CLCV i dr. (Poremećajni uređaj u dizelskom motoru II)
(spojeni predmeti C-690/18 do C-692/18)
„Zahtjev za prethodnu odluku – Članak 99. Poslovnika Suda – Usklađivanje zakonodavstava – Uredba (EZ) br. 715/2007 – Članak 3. točka 10. – Članak 5. stavak 2. – Poremećajni uređaji – Motorna vozila – Dizelski motor – Emisije onečišćujućih tvari – Program koji djeluje na upravljačko računalo motora – Tehnologije i strategije koje omogućuju ograničenje proizvodnje onečišćujućih emisija”
1.
Prethodna pitanja – Pitanja istovjetna onima koja su već riješena sudskom praksom – Primjena članka 99. Poslovnika
(čl. 267. UFEU-a; Poslovnik Suda, čl. 99.)
(t. 58.-60.)
2.
Usklađivanje zakonodavstava – Motorna vozila – Emisije lakih osobnih i gospodarskih vozila – Uredba br. 715/2007 – Poremećajni uređaji – Element dizajna – Pojam – Program koji je ugrađen u upravljačko računalo motora ili na njega djeluje – Program koji djeluje na funkcioniranje sustava za kontrolu emisija i smanjuje učinkovitost – Uključenost
(Uredba br. 715/2007 Europskog parlamenta i Vijeća, čl. 3. t. 10.)
(t. 61., t. 1. izreke )
3.
Usklađivanje zakonodavstava – Motorna vozila – Emisije lakih osobnih i gospodarskih vozila – Uredba br. 715/2007 – Poremećajni uređaji – Sustav za kontrolu emisija – Pojam – Tehnologije i strategije koje omogućuju smanjenje proizvodnje onečišćujućih emisija nakon i tijekom njihova stvaranja – Uključenost
(Uredba br. 715/2007 Europskog parlamenta i Vijeća, čl. 3. t. 10.)
(t. 61., t. 2. izreke )
4.
Usklađivanje zakonodavstava – Motorna vozila – Emisije lakih osobnih i gospodarskih vozila – Uredba br. 715/2007 – Poremećajni uređaji – Pojam – Uređaj koji otkriva sve parametre vezane uz provođenje postupaka homologacije kako bi se tijekom tih postupaka poboljšala učinkovitost sustava za kontrolu emisija – Uključenost – Poboljšanje koje se može točno primijetiti u uobičajenim uvjetima upotrebe vozila – Nepostojanje utjecaja
(Uredba br. 715/2007 Europskog parlamenta i Vijeća, čl. 3. t. 10.)
(t. 61., t. 3. izreke )
5.
Usklađivanje zakonodavstava – Motorna vozila – Emisije lakih osobnih i gospodarskih vozila – Uredba br. 715/2007 – Obveze proizvođača kod homologacije – Zabrana uporabe poremećajnih uređaja koji smanjuju učinkovitost sustava za kontrolu emisija – Iznimke – Zaštita motora od oštećenja ili nezgode i sigurno funkcioniranje vozila – Doseg – Uređaj kojim se poboljšava učinkovitost sustava kontrole emisija tijekom postupaka homologacije – Uređaj koji pridonosi sprečavanju starenja ili onečišćenja motora – Isključenost
(Uredba br. 715/2007 Europskog parlamenta i Vijeća, čl. 5. st. 2. t. (a))
(t. 61., t. 4. izreke )
Izreka
1.
Članak 3. točku 10. Uredbe (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila treba tumačiti na način da program koji je ugrađen u upravljačko računalo motora ili na njega djeluje predstavlja dio koji je konstruiran u smislu te odredbe jer djeluje na funkcioniranje sustava za kontrolu emisija i smanjuje njegovu učinkovitost.
2.
Članak 3. točku 10. Uredbe br. 715/2007 treba tumačiti na način da pod pojam „sustav za kontrolu emisija” u smislu te odredbe potpadaju takozvane tehnologije i strategija „za naknadnu obradu ispušnih plinova”, koje smanjuju emisije naknadno, to jest nakon njihova nastanka, kao i one koje, poput sustava za reciklažu ispušnih plinova, ograničavaju samu proizvodnju emisija, to jest prilikom njihova nastanka.
3.
Članak 3. točku 10. Uredbe br. 715/2007 treba tumačiti na način da „poremećajni uređaj” u smislu te odredbe predstavlja uređaj koji otkriva sve parametre vezane uz provođenje postupaka homologacije koji su propisani tom uredbom kako bi se tijekom tih postupaka poboljšala učinkovitost sustava za kontrolu emisije i tako provela homologacija vozila, čak i ako se takvo poboljšanje na ad hoc osnovi može primijetiti i u uobičajenim uvjetima korištenja vozila.
4.
Članak 5. stavak 2. točku (a) Uredbe br. 715/2007 treba tumačiti na način da poremećajni uređaj koji tijekom postupaka homologacije sustavno poboljšava učinkovitost sustava za kontrolu emisija vozilâ kako bi se poštovala ograničenja emisija utvrđena tom uredbom i kako bi se tako provela homologacija tih vozila, ne može biti obuhvaćen iznimkom od zabrane takvih uređaja predviđenom tom odredbom, koja se odnosi na zaštitu motora od oštećenja ili prometne nezgode radi sigurnog djelovanja vozila, čak ni ako taj uređaj pridonosi sprečavanju starenja ili onečišćenja motora.